**ДО**

**„НАДЕЖДА 2000“ЕООД**

**ЕИК: BG 115524180 , представлявано от**

**НАДЕЖДА ТОДОРОВА МИНЧЕВА**

**Седалище и адрес на управление:**

**гр. ПЛОВДИВ, ул.“ЗАВОДСКА“ №4**

**ДО АГЕНЦИЯ ПО ОБЩЕСТВЕНИ ПОРЪЧКИ**

**ул. „Леге“ № 4**

**гр. София**

**ПОКАНА ЗА УЧАСТИЕ**

**в процедура на договаряне без обявление на основание чл.90, ал.1, т.2 от ЗОП**

Община Панагюрище, гр. Панагюрище, обл. Пазарджик, пл. „20-ти април“ № 13, представлявана от Никола Иванов Белишки - Кмет на Община Панагюрище на основание чл. 90, ал. 1, т. 2 от ЗОП във връзка с Решение № 26 от 04.09.2015 г.,за допълнение на Решение №24/01.09.2015 год. постановява Решение № 29 от 17.09.2015 г. и отправя покана за участие в процедура на договаряне без обявление за възлагане на обществена поръчка при следните условия:

1. ***Предмет на обществената поръчка и Възложител****:*

1.1. Предмет на настоящата обществена поръчка е: **„Доставка на хранителни продукти за нуждите на социалните и детски заведения на територията на община Панагюрище“, по две обособени позиции:**

**І-ва обособена позиция „Доставка на хляб и хлебни изделия“;**

**ІІ-ра обособена позиция „Доставка на мляко“**

1.2. Възложител:

 Възложител на настоящата процедура за възлагане на обществена поръчка по смисъла на Закона за обществени поръчки /ЗОП/ е **ОБЩИНА ПАНАГЮРИЩЕ**.

Административен адрес: гр. Панагюрище, пл. „20-ти април“ №13

Интернет адрес: oba.panagyurishte@gmail.com

Профил на купувача: [www.panagyurishte.org](http://www.panagyurishte.org)

**2. *Описание на обекта на поръчката:***

 Количествата посочени в приложенията са ориентировъчни на база предходна година и могат да бъдат променяни в зависимост от потребностите на възложителя. Възложителят запазва правото си да:

- намалява/увеличава и връща количества хранителни продукти при непредвидени обстоятелства /грипни епидемии, принудителни ваканции и др./;

-да заявява продукти, извън посочената в приложенията номенклатура;

При всяка доставка се изготвя двустранен приемно - предавателен протокол и/или стокова разписка за получените количества, към които се прилагат документи за качество, произход и срок на годност. Въз основа на тези документи, изпълнителят издава данъчна фактура за извършените през месеца доставки. Плащането се осъществява по банков път, в срок, уточнен с договора за възлагане

Настоящата информация за обекта на поръчката и изисквания към офертите, допълват Указанията към участниците. В случай, че е налице противоречие, посоченото тук е с предимство спрямо написаното в Указанията за участниците.

 **2.1. Към настоящия момент от услугата ще се възползват следните социални услуги и детски градини:**

|  |  |
| --- | --- |
| Условия на доставка на стоките | ***Периодични доставки по предварителни заявки направена от МОЛ, одобрено от Ръководителя на ДМК при ОбА гр. Панагюрище,директора на ЦНСТ за деца и младежи-гр.Панагюрище, директорите на ЦДГ “Яна” – с. Попинци, ЦДГ “Мечо Пух” – с. Оборище, ЦДГ “Надежда” – с. Бъта за срок от 1 година от сключване на договора.*** ***Доставките се извършват до склада на Детска млечна кухня,склада на ЦНСТ за деца и младежи-Панагюрище, детските градини в с. Попинци, с. Оборище, с. Бъта. Доставяните стоки следва да отговарят на санитарно – хигиенните изисквания и да бъдат придружени с документи за качество и срок на годност.*** |

 **Количеството и специфичните техническите изисквания към всяка отделна позиция от спецификацията на стоките подлежащи на доставка са посочени в “Техническата спецификация - Приложение № 1” - от настоящата документация.**

 **Условията, при които следва да бъде изпълнена поръчката по настоящата процедура, са подробно описани в “Обявлението” и “Условия и изисквания към изпълнението на поръчката” от настоящата документация.**

***3. Мотивите за избора на този вид процедура****:*

Изборът на вида процедура се обуславя от факта, че с Решение № 26/04.09.2015 год. за допълнение на Решение №24/01.09.2015 год. г. е прекратена откритата процедура за възлагане на обществена поръчка с предмет: **„Доставка на хранителни продукти за нуждите на социалните и детски заведения на територията на община Панагюрище“, по две обособени позиции:**

**І-ва обособена позиция „Доставка на хляб и хлебни изделия“;**

**ІІ-ра обособена позиция „Доставка на мляко“,**

с уникален номер в АОП **00564-2015-0010.** Откритата процедура е прекратена на основание чл.39, ал.1, т.3 от ЗОП – всички оферти, които отговарят на предварително обявените от възложителя условия, надвишават финансовия ресурс, който той може да осигури. Възложителят открива процедура на договаряне без обявление на основание чл.90, ал.1, т.2 от ЗОП. , тъй като откритата процедура с уникален номер в АОП **00564-2015-0010** е прекратена на основание чл.39, ал.1, т.3 .

***4. Правно основание за откриване на процедурата***: чл. 90, ал. 1, т.2 от ЗОП

***5. Прогнозна стойност на поръчката* –** 11 500 *(единадесет хиляди и петстотин)* лева без включен ДДС, съответно 13 800 *(тринадесет хиляди и осемстотин)* лева с включен ДДС.

***6.* Финансиране, място и срок за изпълнение на поръчката.**

***6.1.*** Източник на финансиране на обществената поръчка е община Панагюрище като разплащанията ще се извършват от бюджета на съответните социални услуги и детски градини, ползватели по договора.

За услугата ще се заплаща по единични цени като начина и условията на плащане са подробно разписани в проекта на договор-Приложение №2, към поканата за участие.

* ***Мястото за изпълнение на поръчката*** са обекти в град Панагюрище: **Детска млечна кухня, Център за настаняване от семеен тип за деца и младежи , ЦДГ“надеждя“-с.Бъта, ЦДГ“Яна“-с.Попинци“ и ЦДГ“Мечо Пух“- с.Оборище.**
* ***Срок за изпълнение на поръчката*** –**1** *(една)* **година, считано от влизането му в сила или до изчерпване на стойността му, което от двете събития настъпи по-рано.**

 **7. Изисквания за изпълнение предмета на поръчката:**

 **7.1. ХРАНИТЕЛНИ ПРОДУКТИ**

7.1.1..Да отговарят на утвърдени стандарти за български продукти и/или еквивалентни.

7.1.2.Да бъдат с добър външен вид, със здрави опаковки, с етикети на български език и да съдържат данни, съгласно чл.10 от Закона за храните за наименованието, под което храната се продава, списък на съставките на храната и количество на някои от тях, срокът на трайност и условията, при които трябва да се съхраняват, нетното количество на предварително опакованите храни, име, фирма, седалище и адрес на производителя или на лицето, което пуска храната на пазара, както и информация в съответствие с Наредба № 23/17.05.2001г. за условията и изискванията за представяне на хранителната информация при етикетирането на храните.

7.1.3.Предназначените за ЦДГ хранителни продукти да отговарят и на изискванията на Наредба № 9 от 16.09.2011г. за специфичните изисквания към безопасността и качеството на храните, предлагани в детски заведения и училища и Наредба № 6 от 10.08.2011г. за здравословното хранене на децата на възраст от 3 до 7 години в детски заведения.

7.1.4. Да бъдат доставяни франко складовете, посочени от възложителя със специализирани транспортни средства за пренос на храни, които са вписани в регистър воден от ОДБХ /Областна дирекция за безопасност на храните/

**7.2. ОБЕКТИТЕ ЗА ПРОИЗВОДСТВО И ТЪРГОВИЯ С ХРАНИ** да са регистрирани по реда на чл.12. от Закона за храните.

7.2.1. Да отговарят на хигиенните и/или ветеринарно-санитарните изисквания, определени с нормативни актове;

7.2.2. Да имат разработена технологична документация за групите храни, които ще произвеждат или прилагат национални стандарти / стандарти разработени от браншови организации и одобрени от компетентен орган;

7.2.3. Да поддържат система от процедури и програми за управление на безопасността на храните или система за анализ на опасностите и контрол на критичните точки /система НАССР/, съгласно чл.70 ал.1 от Наредба № 5 от 25.05.2006г. за хигиената на храните.

Доставките да се извършват при спазване на всички хигиенни и санитарни изисквания. Некачествени или несвоевременно доставени хранителни продукти не се заплащат, като това се установява с протокол, съставен от домакините на съответното детско заведение в деня на доставката и в присъствието на снабдителя от фирмата изпълнител.

* **Приложение № 1 – техническа спецификация на стоките, които трябва да бъдат доставени**
* **Изисквания относно документите, свързани с изпълнение на договора:**

Доставяните стоки следва да бъдат придружени с документи за произход, качество и безопасност (срок на годност).

**7.3.Минимални изисквания за технически възможности и квалификация:**

 7.3.1. Доставките да се извършват при спазване на всички санитарно – хигиенни изисквания, предвидени в нормативни актове.

 7.3.2. Срок за изпълнение на доставката - не по-късно от 10.00 часа на следващия ден, след направена заявка.

 7.3.3. Доставените продукти да отговарят на изискванията на Закона за храните, подзаконовите нормативни актове регламентирани на ЕС,

 **7.4. Срок и място за изпълнение на поръчката.**

* Срокът за изпълнение на поръчката е 12 /дванадесет/ месеца, считано от подписване на договора.
* Мястото за изпълнение на поръчката е :

- *сградата на Център за настаняване от семеен тип за деца и младежи- гр. Панагюрище,*

*- склада на Детска млечна кухня, находящ се в сградата на ДЦДУ “Дъга”- гр. Панагюрище,*

*- ЦДГ “Яна” – с. Попинци,*

*- ЦДГ “Мечо Пух” – с. Оборище,*

*- ЦДГ “Надежда” – с. Бъта*

* За всяка доставка се прави писмена заявка от упълномощено от ВЪЗЛОЖИТЕЛЯ лице –Ръководител на ДМК; директор на ЦНСТ за деца и младежи; директорите на детските заведения.

 **7.5. Предлагана цена и начин на плащане**

* ***Начин на образуване на предлаганата цена***

 Участниците предлагат единични цени на стоките по обособени позиции, съгласно описанието им в приложената техническа спецификация. Предложените от участниците единични цени включват всички разходи при условие на доставка съответните складове на социалните и детските заведения – община Панагюрище. Предложените единични цени са в лева с ДДС.

 При несъответствие между предложените единична и обща цена, валидна ще бъде единичната цена на предложението

 Цените са окончателни и валидни до пълното изпълнение на договора и не подлежат на промяна.

 В случай, че участникът прецени, че описанието на съответната стока по вид в номенклатурата е непълно или недостатъчно, то той може да конкретизира, уточни и допълни характеристиките й по тип, разновидност и разфасовка, съответен производител или вносител и даде съответната цена.

 ***Участниците могат да подават оферти за една, няколко или за всички обособени позиции.***

 ***8. Офертата трябва да съдържа:***

 **8.1. Оферта -** Представяне на участника **(Приложение №3),** което включва посочване на единен идентификационен код (ЕИК) по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата, с приложени към образеца:

* Списък на документите и информацията, съдържащи се в офертата, подписан от участника;
* Декларация по чл. 47, ал. 9 от ЗОП – по образец **(Приложение №4)** в оригинал,подписан и подпечатан от представляващия участника;
* Декларация за съгласие за участие като подизпълнител /свободен текст/- представя се за всеки от посочените от участника подизпълнители, само в случай, че има такива;
* Заверено от участника копие на удостоверение за регистрация по чл. 12 от ЗХ, издадено от съответния контролен орган на името на участника, за правото в обекта да се извършва дейността, предмет на настоящата поръчка;

 **8.2.** Участникът следва да представи списък /по чл.51, ал.1, т.1 от ЗОП/ на услугите, които са еднакви или сходни с предмета на поръчката, изпълнени през последните три години, считано от датата на подаване на офертата за участие. Списъкът се представя в оригинал подписан и подпечатан от участника. В списъка са посочват стойностите, датите и ползвателите на услугите и към него следва да бъдат приложени доказателства за успешно изпълнение на посочените в списъка услуги. Участникът преценява кои от изброените в чл.51, ал.4 от ЗОП документи и/или информация да представи, така че от тях да е видно изпълнението на минимално изискуемия обем и вид на услуги.

  **9.Минимални изисквания за технически възможности и квалификация:**

 Участникът трябва да притежава опит в предоставянето на услуги, сходни или еднакви с предмета на обществената поръчка, поради което следва през последните три години, считано от датата на подаване на офертата си за участие, да е изпълнил поне 1 договор за ежедневно приготвяне и доставка на храна.

 **9.1. Декларация по чл.55, ал.7 от ЗОП –** по образец Приложение №5 /*оригинал/*;

 **9.2.** **Декларация по чл.8, ал.8, т.2 от ЗОП** – по образец Приложение №6 /*оригинал*/;

 **9.3.** Участникът представя попълнен документа „***Техническо предложение***“ в пълно съответствие с образеца на документацията за участие – Приложение №7. Съгласно разпоредбите на чл.33, ал.4 от ЗОП, участникът може да посочи коя част от подадената оферта има конфиденциален характер /Приложение №8/.

 ***9.4*** Участникът представя попълнен документа „Ценово предложение“, изготвен в пълно съответствие с образеца от документацията за участие - Приложение №9.1 и Приложение №9.2.

 ***10.*** Критерият за оценка на офертите в настоящата процедура е **„*най-ниска цена*“**

 ***11. Срок на валидност на предложението: 90 (деветдесет)*** календарни дни, считано от датата на подаване на офертата.

 ***12. Подаване на оферта.***

 **12.1**.Офертите трябва да се изготвят и представят в съответствие с изискванията, посочени в настоящата Покана.

 **12.2.** Всяка оферта трябва да се представи в запечатен непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът следва да посочи адрес за кореспонденция, телефон и по възможност факс и електронен адрес.

 **12.3.** **Срокът за представяне на офертата е до** 17:00 часа на **25.09.2015 г.** Офертата се представя в административната сграда на Община Панагюрище, град Панагюрище, пл. "20-ти април" № 13 в деловодството, тел. 0357 60050, съгласно изискванията на чл. 57 от ЗОП. При приемане на офертата, върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

 **12.4.** Офертите на участниците ще бъдат отворени от комисия, назначена от възложителя след изтичане на срока за приемане на офертите, в деня определен в Поканата за участие.

 ***13. Общи изисквания към участниците и офертата:***

 **13.1.** Всеки участник в процедурата удостоверява отсъствието на обстоятелствата по чл.47, ал.1 от ЗОП с декларация по чл. 47, ал.9 от ЗОП.

 **13.2.** Лице, което е дало съгласие или фигурира като подизпълнител в офертата на друг участник, не може да представя самостоятелна оферта.

 **13.3**. При подаване на офертата, участникът посочва видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители.

 **13.4**. Подизпълнителите трябва да отговарят на изискванията на чл.47, ал.1 и 5 от Закона за обществени поръчки.

 **13.5.** Всички документи, които участникът представя с офертата, следва да бъдат във вида, определен в настоящата Покана за участие.

 **13.6.** Всички документи, които не са оригинали, и за които не се изисква нотариална заверка, следва да бъдат заверени от участника на всяка страница с подпис и печат и гриф "Вярно с оригинала".

 **13.7.** Офертата трябва да бъде подписана от законно оторизирания представител на участника съгласно търговската му регистрация или от надлежно упълномощено/и лице или лица с нотариално заверено пълномощно.

 **13.8.** Участниците са длъжни да съблюдават сроковете и условията за подаване на офертата, посочени в Поканата за участие в обществената поръчка.

 ***14.*** ***Място и дата на разглеждане на офертата и провеждане на договарянето:*** Постъпилата оферта се отваря в 11:00 часа (българско часово време) на 28.09.2015 г. в административната сграда на Община Панагюрище, град Панагюрище, пл. "20-ти април" № 13. Документите се отварят и разглеждат от Комисия, назначена от Възложителя, в присъствие на участника или негов упълномощен/и представител/и. ***Комисията провежда договарянето с участника за определяне условията на договора съгласно изискванията на възложителя, посочени в настоящата поканата за участие.***

 ***15.Разглеждане, оценяване и класиране на офертите:***

 **15.1.** За провеждане на процедурата, възложителят назначава комисия за разглеждане, оценка и класиране след изтичане срока за приемане на заявления за участие.

 **15.2.** Възложителят определя срок за приключване работата на комисията.

 **15.3**.В деня и часа, посочени в настоящата Покана**,** Комисията провежда договарянето с участника за определяне на условията на договора, съгласно изискванията на възложителя, посочени в Поканата за участие.

 **15.4.** Направените предложения и постигнатите договорености с поканения участник се отразяват в отделен протокол, който се подписва от комисията и от участника.

 **15.5.** След провеждане на договарянето комисията изготвя доклад до възложителя, в който му отразява резултата от преговорите и предлага:

- сключване на договор с единствения участник, или

- класиране на участниците в случай, че Възложителят е поканил повече от един участник, или

- прекратяване на процедурата.

 **15.6**. В срок 5 работни дни след приключване работата на комисията Възложителят издава мотивирано решение, с което обявява класирането на участниците и участника, определен за изпълнител.

 **15.7.** В тридневен срок от вземането на решението, Възложителят в един и същи ден изпраща решението и доклада до участника и ги публикува в профила на купувача.

 **15.8.** Решението на възложителя може да се обжалва в 10-дневен срок от получаването му, съгласно условията на чл.120 от ЗОП.

Комисията предлага за отстраняване от процедурата участник:

- който не е представил някой от необходимите документи или информация, заложени от възложителя в документацията, съгласно чл. 56 от ЗОП;

- за когото са налице обстоятелства по чл. 47, ал. 1 и ал.5 от ЗОП;

- който е представил оферта, която не отговаря на предварително обявените условия на възложителя;

- който е представил оферта, която не отговаря на изискванията на чл. 57, ал. 2;

- за когото по реда на чл. 68, ал. 11 е установено, че е представил невярна информация за доказване на съответствието му с обявените от възложителя критерии за подбор;

- за когото са налице неспазване на условията по чл.55, ал.5 от ЗОП;

- който след Покана и в определения в нея срок не удължи срока на валидност на офертата си;

- който след Покана и в определения в нея срок не представи отново гаранция при условията на чл. 62а от ЗОП.

 ***16.*****Договор за подизпълнение.**

Съгласно Раздел VІІ, чл.45а от ЗОП, Изпълнителите сключват договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

Изпълнителите нямат право да:

1. сключват договор за подизпълнение с лице, за което е налице обстоятелство по чл. 47, ал. 1 или 5 от ЗОП;

2. възлагат изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменят посочен в офертата подизпълнител, освен когато:

а) за предложения подизпълнител е налице или възникне обстоятелство по чл. 47, ал. 1 или 5 от ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите по чл.45а, ал. 6 от ЗОП.

В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по чл.45а, ал. 2 от ЗОП.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.

Не е нарушение на забраната по чл.45а, ал. 2, т. 2 и по ал. 4 от ЗОП доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно - от договора за подизпълнение.

Изпълнителят е длъжен да прекрати договор за подизпълнение, ако по време на изпълнението му възникне обстоятелство по чл. 47, ал. 1 или 5 от ЗОП, както и при нарушаване на забраната по чл.45а, ал. 4 от ЗОП в 14-дневен срок от узнаването. В тези случаи изпълнителят сключва нов договор за подизпълнение при спазване на условията и изискванията на чл.45а, ал. 1 – 5 от ЗОП.

Съгласно чл. 45б от ЗОП Възложителят приема изпълнението на дейност по договора за обществена поръчка, за която изпълнителят е сключил договор за подизпълнение, в присъствието на изпълнителя и на подизпълнителя.

При приемането на работата изпълнителят може да представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя.

Възложителят извършва окончателното плащане по договор за обществена поръчка, за който има сключени договори за подизпълнение, след като получи от изпълнителя доказателства, че е заплатил на подизпълнителите всички работи, приети по реда на чл.45б, ал. 1 от ЗОП.

 Чл. 45б, ал.3 от ЗОП не се прилага в случаите по чл.45б, ал.2 от ЗОП.

 **17. Условия и размер на гаранцията за изпълнение на договора.**

 **17.1.** Участникът, определен за изпълнител на обществената поръчка, е длъжен преди подписването на договора да представи гаранция за изпълнение на договора в размер на 1 (един) % от ценовата оферта без ДДС.

 **17.2.** Гаранцията за изпълнение на договора трябва да бъде представена по желание на участника в една от следните форми:

- гаранция за изпълнение на договора под формата на парична сума, платима по банковата сметка на община Панагюрище: **"Райфайзенбанк България" ЕАД, IBAN: BG75RZBB915 533 200 570 07; BIC: RZBBBGSF.**

- оригинал на банкова гаранция за изпълнение на договора, издадена в полза на възложителя, в срок до 30 *(тридесет)* календарни дни след приключване на всички задължения на страните по договора (**Приложение №2)**.

 **17.3.** Гаранцията за изпълнението на договора се задържа и освобождава в съответствие с условията на проекто-договора.

 **17.4.** Възложителят може да изисква от участника, определен за изпълнител, и други гаранции за изпълнението на договора, когато това е предвидено в нормативен акт.

 **17.5.** Разходите по откриването на гаранцията за участие и гаранцията за изпълнение на договора са за сметка на участника съответно на определения изпълнител.

 **17.6.** Възложителят освобождава гаранциите за участие и за изпълнение на договора без да дължи лихви за периода, през който средствата законно са престояли при него.

 ***18.* Други условия.**

**Информация за задълженията, свързани с данъци и осигуровки, опазване на околната среда, закрила на заетостта и условията на труд**

Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва:

**- Относно задълженията, свързани с данъци и осигуровки:**

Национална агенция по приходите:

Информационен телефон на НАП - 0700 18 700; интернет адрес: [www.nap.bg](http://www.nap.bg)

**- Относно задълженията, опазване на околната среда:**

Министерство на околната среда и водите

Информационен център на МОСВ:

работи за посетители всеки работен ден от 14 до 17 ч.

1000 София, ул. "У. Гладстон" № 67

Телефон: 02/ 940 6331

Интернет адрес: <http://www3.moew.government.bg/>

**- Относно задълженията, закрила на заетостта и условията на труд:**

Министерство на труда и социалната политика:

Интернет адрес: <http://www.mlsp.government.bg>

София 1051, ул. Триадица №2

Телефон: 02/ 8119 443

***18. Приложения (образци).***

Към настоящата Покана прилагаме следните образци:

Приложение №1 - технически спецификации;

Приложение №2 - проект на договор

Приложение №3 - оферта (образец)

Приложение №4 - декларация по чл. 47, ал. 9 от ЗОП (образец)

Приложение №5 - декларация по чл. 55, ал. 7 от ЗОП (образец)

 Приложение №6 - декларация по чл. 8, ал. 8, т. 2 от ЗОП (образец)

Приложение №7- техническо предложение (образец)

Приложение №8 – декларация по чл. 33, ал. 4 от ЗОП (образец)

Приложение №9.1. и №9.2 - ценово предложение (образец)

**Пълен достъп до документацията за участие е осигурен на интернет страницата на Възложителя -** [**www.panagyurishte.org**](http://www.panagyurishte.org)**, в раздел "Профил на купувача".**

 *Забележка*: *Съгласно чл.92 от ЗОП Поканата за участие в процедура на договаряне без обявление се изпраща до избраните лица и Агенцията по обществени поръчки.*

**Никола Иванов Белишки**

**Кмет на Община Панагюрище**